15. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. 135/336 της 6/14 Φεβρ. 1975  (ΦΕΚ Β΄ 178) Περί αυξήσεως των παρά του Ταμείου Νομικών Κλάδου Επικουρικής Ασφαλίσεως Δικηγόρων παρεχομένων συντάξεων. Έχοντες υπ’ όψει: α)Τας διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της Νομοθεσίας «περί Κοινωνικής Ασφαλίσεως και περί ετέρων τινών διατάξεων», β)τας διατάξεις του άρθρ. 42 του Ν.Δ. 175/73 «περί Υπουργικού Συμβουλίου και Υπουργείων» τεθέντος εν ισχύϊ δια του υπ’ αριθ. 396/73 Π.Δ/τος, γ)τας διατάξεις της παρ. 2 του άρθρ. 4 του Ν.Δ. 1379/73 «περί Συμβουλίων και Επιτροπών αρμοδιότητος Υπουργείου Κοινωνικών Υπηρεσιών», δ)γνώμην του Διοικητικού Συμβουλίου του Ταμείου Νομικών ΚΕΑΔ υποβληθείσαν ημίν δια της υπ’ αριθ. 20359/15.11.74 αναφοράς αυτού, αποφασίζομεν: Από 1ης Ιαν. 1975 αυξάνονται αι υπό του Ταμείου Νομικών Κλάδου Επικουρικής Ασφαλίσεως Δικηγόρων παρεχόμεναι συντάξεις κατά ποσοστόν 10%. Η παρούσα δημοσιευθήτω δια της Εφημερίδος της Κυβερνήσεως. 